Галин Иванов (футболист, р. 1988)
Галин Стефанов Иванов е български футболист, офанзивен полузащитник, състезател на Славия (София).

Състезателна кариера 
Галин Иванов е роден на 15 април 1988 г. в Казанлък. Юноша на Розова долина и ФК Траяна (Стара Загора).

Титулярната му позиция е десен външен халф, но може да се изявява и на левия фланг. През 2005 г. Петко Петков го привлича в ДЮШ на Левски София. На Герена заедно с връстниците си Мариян Огнянов, Атанас Курдов, Лъчезар Балтанов, Николай Петров става републикански шампион за юноши старша възраст за сезон 2005/06. След края на сезона Петков поема в посока Академия Литекс, а на Галин не му е предложен професионален договор и той отива в Берое Ст. З., воден от Илиян Илиев. На 31 май 2006 г. при загубата на Левски с 1:2 като гост на Беласица прави дебюта си в А група. Първият му гол в елита е във втория кръг на 12 август 2006 в срещата Берое Ст. З. – Родопа См., завършил 2:1. През следващия сезон изпада със заралии а през лятната пауза на сезон 2008/09 Стевица Кузмановски го привлича в Славия (София).

През лятото на 2011 г. е пред трансфер в ЦСКА (София), но двата клуба не се разбират и Иванов макар и малко неочаквано преминава в немския Арминия (Билефелд), състезаващ се по това време във втора Бундеслига. Договорът му е за 6 месеца под наем + 2,5 г. договор. Условието е отбора да запази мястото си в групата.  Пропуска немалко мачове заради контузия, а освен това отборът му изпадна в третия ешелон на немския футбол и лятото се прибира в Славия.

През декември 2011 г. е привлечен в Литекс (Ловеч) за да заеме мястото на трансферирания бразилец Уелингтон Брито да Силва.
 Дебютът му за Литекс е на 3 март 2012 г. в мач срещу Видима Раковски, а на 2 април същата година отбелязва първия си гол при гостуването на Ботев (Враца). В този мач Иванов отбелязва две попадения и асистира за третото на Марсело Никасио за крайното 1:3.

През месец януари 2013 е обявено, че Иванов се завръща в състава на Славия (София), като е представен на пресконференция на 7 януари 2013 г..

При повторния си дебют в официален мач за Славия, отбелязва първото попадение при равенството 2-2 с отбора на ПФК Ботев (Пловдив) на 1 март 2013 година.

Успехи 
 Бронзов медалист за юноши 2003/04 при младшата възраст с ФК Траяна (Стара Загора).
 Златен медалист от държавно първенство за юноши и деца 2005/06 при старшата възраст с ДЮШ на Левски София

Има десет мача и един гол за Националния отбор по футбол на България до 19 години.

Бележки

Външни препратки 
 Статистика
 Галин Иванов на официалния сайт на Славия
 Профил на levskisofia.info
 Профил на футболиста в сайта www.soccerway.com

Български футболисти
Футболисти на Берое
Футболисти на Славия (София)
Футболисти на Арминия Билефелд
Футболисти на Литекс (Ловеч)
Футболисти на ПФК Левски (София)
Футболисти на Нефтохимик (Бургас)
Футболисти на ЦСКА 1948 (София)
Родени в Казанлък
Български футболисти в Германия
Български футболисти в Азербайджан
Български футболисти в Турция
Български футболисти в Унгария